**Molėtų rajono savivaldybės taryba**

**SPRENDIMAS**

 **Dėl sutikimo reorganizuoti molėtų r. suginčių pagrindinę mokyklą**

2022 m. kovo    d. Nr.

Molėtai

**Projektas**

 Vadovaudamasi Lietuvos Respublikos civilinio kodekso 2.96 straipsnio 1 dalimi, 2.97 straipsnio 3 dalimi, 2.99 straipsnio 1, 2 dalimis, 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2, 5, 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 14 straipsnio 1, 4, 5, 7, 8 dalimis, atsižvelgdama į Molėtų rajono savivaldybės bendrojo ugdymo mokyklų tinklo pertvarkos 2022–2026 metų bendrąjį planą, patvirtintą Molėtų rajono savivaldybės tarybos 2022 m. vasario 24 d. sprendimu Nr. B1-26 „Dėl Molėtų rajono savivaldybės bendrojo ugdymo mokyklų tinklo pertvarkos 2022–2026 metų bendrojo plano patvirtinimo“, bei Molėtų r. Suginčių pagrindinės mokyklos tarybos 2022-01-14 posėdžio protokolą Nr. V3-1,

 Molėtų rajono savivaldybės taryba n u s p r e n d ž i a:

1. Sutikti, kad Molėtų r. Suginčių pagrindinė mokykla (juridinio asmens kodas – 191228694) nuo 2022 m. rugsėjo 1 d. būtų reorganizuota prijungimo būdu ir prijungta prie Molėtų r. Alantos gimnazijos (juridinio asmens kodas – 191227973), įsteigiant joje Suginčių skyrių, kuriai pereitų visos Molėtų r. Suginčių pagrindinės mokyklos teisės, pareigos ir funkcijos.
2. Nustatyti, kad:
	1. reorganizavimo tikslas – optimizuoti bendrojo ugdymo mokyklų valdymą, sudarant vadybines prielaidas reorganizuojamos mokyklos veiklą organizuoti taip, kad optimaliausiais žmogiškaisiais, finansiniais bei materialiniais ištekliais būtų užtikrintas mokyklai priskirtų funkcijų ir uždavinių įgyvendinimas, siekiant užtikrinti geresnį specialiosios pedagoginės ir psichologinės pagalbos mokiniui teikimą bei efektyvesnį savivaldybės biudžeto lėšų panaudojimą;
	2. reorganizavimo būdas – prijungimas;
	3. reorganizuojama biudžetinė įstaiga – Molėtų r. Suginčių pagrindinė mokykla, adresas: Taikos g. 22, Suginčiai, LT-33334 Molėtų rajonas, kuri po reorganizavimo vykdys ikimokyklinio, priešmokyklinio, pradinio ir pagrindinio ugdymo pirmosios dalies programą;
	4. reorganizavime dalyvaujanti biudžetinė įstaiga – Molėtų Alantos gimnazija, adresas: A. Kraujelio g. 3, Alanta, LT-33312 Molėtų rajonas;
	5. po reorganizavimo veiksianti biudžetinė įstaiga – Molėtų r. Alantos gimnazija, vykdanti priešmokyklinio, pradinio, pagrindinio ir vidurinio ugdymo programas bei Suginčių skyriuje vykdanti pradinio ir pagrindinio ugdymo pirmosios dalies programas;
	6. po reorganizavimo veiksianti biudžetinė įstaiga Molėtų r. Alantos gimnazija atliks mokyklos nuostatuose nustatytas funkcijas;
	7. po reorganizavimo veiksiančios biudžetinės įstaigos Molėtų r. Alantos gimnazijos savininko teises ir pareigas įgyvendinanti institucija – Molėtų rajono savivaldybės taryba.

 3. Pavesti Molėtų r. Suginčių pagrindinės mokyklos laikinai einančiai direktoriaus pareigas Zitai Žvinienei ir Molėtų r. Alantos gimnazijos direktorei Daliai Skebienei iki 2022 m. balandžio 15 d. Lietuvos Respublikos civilinio kodekso bei Lietuvos Respublikos biudžetinių įstaigų įstatymo 14 straipsnio 6 dalies nustatyta tvarka parengti Molėtų r. Suginčių pagrindinės mokyklos reorganizavimo sąlygų aprašą ir paskelbti vietinėje spaudoje, Molėtų r. Suginčių pagrindinės mokyklos, Molėtų r. Alantos gimnazijos bei Molėtų rajono savivaldybės internetiniuose puslapiuose apie Molėtų r. Suginčių pagrindinės mokyklos reorganizavimo sąlygų aprašo parengimą.

 4. Įpareigoti Molėtų r. Suginčių pagrindinės mokyklos laikinai einančią direktoriaus pareigas Zitą Žvinienę ir Molėtų r. Alantos gimnazijos direktorę Dalią Skebienę ne vėliau kaip pirmą Molėtų r. Suginčių pagrindinės mokyklos reorganizavimo sąlygų aprašo viešojo paskelbimo dieną pateikti Molėtų r. Suginčių pagrindinės mokyklos reorganizavimo sąlygų aprašą Juridinių asmenų registrui.

 5. Įpareigoti Molėtų r. Suginčių pagrindinės mokyklos laikinai einančią direktoriaus pareigas Zitą Žvinienę:

 5.1. iki 2022 m. balandžio 15 d. raštu pranešti visiems mokyklų kreditoriams apie mokyklos reorganizavimo sąlygų aprašo parengimą ir informuoti darbuotojus apie tai, kad pradedamos reorganizavimo procedūros;

 5.2. iki 2022 m. balandžio 15 d. apie numatomą mokyklos reorganizavimą raštu informuoti mokyklos mokinius nurodant, kad nuo Molėtų r. Suginčių pagrindinės mokyklos išregistravimo iš Juridinių asmenų registro dienos, mokyklos teisės ir pareigos pagal mokymosi sutartį pereina Molėtų r. Alantos gimnazijai.

6. Įpareigoti Molėtų r. Alantos gimnazijos direktorę Dalią Skebienę iki 2022 m. balandžio 15 d. parengti naują Molėtų r. Alantos gimnazijos nuostatų redakciją ir juos pateikti tvirtinti Molėtų rajono savivaldybės tarybai.

                   Šis sprendimas gali būti skundžiamas Molėtų rajono savivaldybės tarybai (Vilniaus g. 44, LT-33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras